**Ugdymas per vaidybą Girkalnio darželyje**

Vaikų darželyje, grupės veikla, kurioje dalyvauja vaikai skiriama asmenybės tobulėjimui. Joje ugdosi saviraiška, vaikai atsiskleidžia kaip kūrybiškos asmenybės. Vaikų darželis lyg antrieji namai, kuriuose mažieji žmogučiai praleidžia ištisas dienas. Čia vaikai mokosi skirti kas yra gera ir kas bloga, čia jie ugdosi, žaidžia, ilsisi.

Darželyje vyksta įvairi veikla, tačiau vaikams greitai viskas nusibosta, norisi vis naujos veiklos.

Vaidyba, įvairios lėlės yra veiksmingiausias būdas, priemonė sudominti vaikus, patraukti jų dėmesį. Vaikams patinka, kai jų grupėje svečiuojasi pasakų herojai, lėlės, mėgstamiausi žaislai. Todėl šiais mokslo metais ugdymas ,,Nykštukų“ grupėje buvo vykdomas per vaidybą.

Kalbėdami su vaikais ugdomojoje veikloje ,,Duona kasdieninė“ į svečius atėjo ,,Bobutė“, kuri vaikams pasakojo apie duonos kelią iki stalo ir pavaišino vaikus duonute. Ugdomojoje veikloje ,,Naminiai gyvūnai – mano augintinis“ svečiavosi ,,triušiukas Pūkis“, kuris vaikus vaišino morkomis. Vykdant projektą ,,Rudenėli, man tamsu, ieškau aš ryškių spalvų“ – svečiavosi keturios pagrindinės spalvos (raudona, geltona, žalia, mėlyna) ir boružėlė. Kalbėdama tema ,,Knygelė – mano draugė“ vaikams sekiau pasakėlę ,, Pagrandukas“ ir vaidinau su gyvūnėliais ant pirštų. Vykdant projektą ,,Pasakų karalystėje“ vaikai vaidino pasakėlę ,,Pirštinė“, buvo apsirengę ,,Nykštukais“, ,,Princais ir princesėmis“ kurie šoko ir dainavo. Kalbėdama ,,Saugus eismas“ pas vaikus svečiavosi lėlė ,,Katinukas“, kuris norėjo išmokti šviesoforo spalvas, aiškindamiesi apie pėsčiųjų taką svečiavosi ,,Zebriukas“.

Vaidybinė veikla padeda tenkinti mažųjų saviraiškos poreikį, atrasti save, tapti savarankiškesniems, tobulinti kūrybinius ir socialinius gebėjimus, ugdyti pasitikėjimą savimi ir kitais.

Vyr. auklėtoja Vilma Dimšlienė